Pécs-Baranyai Kereskedelmi és Iparkamara

Balkánkert a Balokányban
2023-09-29 17:00 - 23:00 (Europe/Budapest)
2023. szeptember 29-én kerül megrendezésre a „Balkánkert a Balokányban” első rendezvénye, amelynek keretében 17 órakor kerül bemutatásra a

Magyar Nemzeti Levéltár Baranya Vármegyei Levéltára által készített „50 éves Pécs-Eszék testvérvárosi kapcsolata” – „Képek és történetek a testvérvárosi múltból” kiállítás melyet Dr. Gőzsy Zoltán MNL BaVL igazgató PTE BTK TTI egyetemi docens nyit meg. Ehhez kapcsolódik
dr. Varga Szabolcs történész „Egymásra utalva: Osijek és Pécs/ Eszék i Pečuh” című előadása.

Az eseményen részt vesz Dr. Lehoczki-Samardžić Anna, az Eszéki Bölcsészettudományi Kar egyetemi tanára, tanszékvezető, az MTA Glotta Nyelvi Intézet vezetője is, aki a horvátországi magyarság helyzetéről kezdeményez beszélgetést.
Az előadás után a vendégek megkóstolhatják az AquaVitaeGyerman pálinkákat és a különleges báránypörköltet. A rendezvény zenés programmal zárul.

A rendezvénnyel kapcsolatos további információkkal az alábbi elérhetőségeken szolgálnak:

Bátori Erzbet – +36 30 452 6492 (magyar nyelven) – Balokány-ligetért Egyesület
Gyermán István – +36 20 228 3235 (magyar-angol-szerb-horvát nyelven) – AquaVitaeGyerman, Balkánkert

Üzleti és befektetési lehetőségek a Horvát Köztársaságban - magyar-horvát gazdasági fórum - online
2022-02-16 10:00 - 12:00 (Europe/Helsinki) | online
A Pécs-Baranyai Kereskedelmi és Iparkamara, az MKIK Magyar-Horvát Tagozata és a Horvát Köztársaság Pécsi Főkonzulátusa együttműködésében kerül megrendezésre az alábbi horvát-magyar gazdasági fórum.

A rendezvény a horvát piac iránt érdeklődő vállalkozások számára nyújt tájékoztatást:

horvát befektetési lehetőségekről,
az aktuális horvát gazdasági helyzetről,
üzleti és együttműködési lehetőségekről.

A rendezvény nyelve magyar és angol. Az angol nyelvű prezentáció fordítása magyar nyelven is kiküldésre kerül.
PROGRAMTERV

Köszöntő
Drago Horvat, főkonzul, Horvát Köztársaság Főkonzulátusa – Pécs
Rabb Szabolcs, főtitkár, Pécs-Baranyai Kereskedelmi és Iparkamara
Liszácz Mihály, elnök, Magyar-Horvát Tagozat

Economic Bilateral Relations Between Croatia and Hungary (angol nyelvű előadás) /Kétoldalú gazdasági kapcsolatok Horvátország és Magyarország között/
mr. sc. Rina Eterović Goreta, európai gazdasági kapcsolatokért felelős ágazati vezető, Igazgatóság Gazdasági Ügyek és Fejlesztési Együttműködés, Horvát Köztársaság Külügyi és Európai Ügyek Minisztériuma

Croatia for Investors (angol nyelvű előadás) /Befektetési lehetőségek Horvátországban/
Bojan Batinić, igazgató, Nemzetköziesítési Igazgatóság, Horvát Köztársaság Gazdasági és Fenntartható Fejlődési Minisztérium

Üzleti lehetőségek a magyar vállalkozások számára
Pálizs-Tóth Hajnalka, irodavezető, Eszék – CED Közép-európai Gazdaságfejlesztési Hálózat

A horvát gazdaság aktuális helyzete, lehetőségek a horvát piacon
Dr. Bakó Tamás, vezető külgazdasági attasé, Magyar Nagykövetség – Zágráb
Riczkó Botond, külgazdasági attasé, Magyar Nagykövetség – Zágráb

Kérdések és válaszok

Jelentkezési határidő: 2022. február 15. (kedd) 14.00 óra
A rendezvényen való részvétel díjmentes, de előzetes online regisztrációhoz kötött.
A csatlakozáshoz szükséges linket és információkat 2022. február 15-én, kedd délután küldjük meg e-mailben a jelentkezőknek.
A regisztráció lezárult.

24. Eszéki Őszi Vásár
2021-10-01 08:00 - 2021-10-03 17:00 (Europe/Helsinki) | Eszéki Vásár, Petőfi Sándor u. 204 a., Eszék, 31000, Horvátország:
Idén 24. alkalommal rendezik meg az Eszéki Őszi Vásárt. A rendezvényen évről évre több mint 200 kiállító mutatkozik be, és több mint 10.000 látogatót vonz az esemény, amely közel 5.000 m2-es kiállítási területen kerül megrendezésre.
A vásár fókusz ágazatai:

Élelmiszeripar és élelmiszer-feldolgozási technológiák
Mezőgazdasági gépgyártás
Növénytermesztés
Állattenyésztés

További részletek kérhetőek:
Weller Krisztina
weller.krisztina@ced.hu

Fejlesztések a gazdaságban – B2B-vel egybekötött üzleti fórum az Eszéki Őszi Vásáron
A kiállítás első napján, 2021. október 1-én 16 órakor, a CED Közép-európai Gazdaságfejlesztési Hálózat társszervezésében a kiállítás kísérő eseményeként szakmai fórumra és B2B-találkozóra kerül sor, mely alkalmával a kiállítóként megjelent vállalkozásokkal lehetőség nyílik további üzleti kapcsolatok kialakítására.
Az üzleti fórum célja:

a horvát vállalkozásokkal történő partnerkapcsolatok kialakításának, és az együttműködések kiszélesítésének támogatása;
a Gazdaságfejlesztési programokhoz kapcsolódó tervek ismertetése;
mezőgazdaságban hasznosuló innovatív informatikai megoldások bemutatása.

Témakörök:

Innováció a gazdaságban
Gazdaságfejlesztési programok
Informatikai megoldások a mezőgazdaságban
Vállalkozás-fejlesztés
Kapacitásbővítés
Digitalizáció

Az üzleti fórumon való részvétel ingyenes!
Részvételi szándékukat az osijek@ced.hu e-mail címen jelezzék.
Regisztrációs határidő: 2021. szeptember 25.
A rendezvénnyel kapcsolatban felmerülő kérdésekkel forduljanak bizalommal a CED eszéki irodájához.
Palizs-Tóth Hajnalka, irodavezető
+385 (91) 603 7269
osijek@ced.hu
Déra Kornélia, asszisztens
+385 (99) 307 7357
osijek@ced.hu

Magyar-Horvát Fejlesztési és Regionális Együttműködési Fórum a fenntartható fejlődés jegyében
2021-09-23 09:30 - 17:00 (Europe/Helsinki) | Építőipari és Építészeti Egyetem, Eszék, Horvátország:
A Magyar Külgazdasági és Külügyminisztérium, Magyarország Zágrábi Nagykövetsége és a CED Közép-európai Gazdaságfejlesztési Hálózat eszéki irodájának együttműködésében kerülnek megrendezésre a Magyar-Horvát Fejlesztési és Regionális Együttműködési Fórum a fenntarthatóság fejlődés jegyében elnevezésű konferencia és az azt követő B2B tárgyalások.
A téma a vidékfejlesztés, digitalizáció, a klímasemlegesség és egyéb környezetvédelmi célok megvalósítása Horvátországban, illetve ezen területeken a magyar-horvát együttműködés lehetőségeinek a „feltérképezése”.
A rendezvény helyszíne: Eszék, Horvátország – Építőipari és Építészeti Egyetem, Građevinski i arhitektonski fakultet, Osijek, Vladimira Preloga 3
A rendezvény időpontja: 2021. szeptember 23. (csütörtök) 9:30 – 17:00
A rendezvény horvát és magyar nyelven kerül lebonyolításra, szinkrontolmácsolás biztosítása mellett.
A rendezvény meghívott vendégei lesznek Horvátország szakmai szövetségei, az illetékes minisztérium munkatársai, az illetékes önkormányzatok képviselői, valamint a szektor piaci szereplői, akikkel B2B tárgyalási lehetőséget biztosítanak.
Az esemény a Planet Budapest 2021 Fenntarthatósági Expó és Világtalálkozó horvátországi felvezető rendezvénye.
Az esemény legfőbb célja, hogy a magyar vállalatok, cégek képviselői megismerjék Horvátország fenntartható fejlődés politikájára vonatkozó elképzeléseit. A horvát kormány 2030-ig szóló Regionális Fejlesztési Stratégiája, vidékfejlesztésen túl a digitalizáció, a klímasemlegesség és egyéb környezetvédelmi célok megvalósítását tűzte ki célul. A horvát kormány határozott célja, hogy a hátrányos helyzetű szlavóniai és határmenti régiók felzárkóztatása a teljes horvát „Pannon” térségben, különösen Eszék-Baranya megyében, fókuszálva a környezetvédelmi infrastruktúra fejlesztés területére.
A magyar környezetvédelemmel, iparral, innovációval, tiszta energiával, víziparral, fenntartható és okos városok fejlesztésével foglalkozó magyar cégek, vállalatok első kézből tájékozódhatnak a horvátországi szabályozást illetően, illetve megismerhetik a jelenlegi helyzetet és a várható fejlesztéseket, továbbá az azzal kapcsolatos finanszírozási lehetőségeket, amely információk biztosíthatják ezen programokba történő bekapcsolódásukat. Eszék-Baranya megye településeinek jelentős részében a víz és szennyvízszolgáltatás, a hulladékfeldolgozás elavult, nem energiahatékony, ezért minden szempontból időszerű ezek felújítása, modernizációja, amely területeken magyarországi vállalkozók mind technológiai, mind ár tekintetében versenyképesek és komoly eséllyel részt is vehetnek az említett beruházási projektekben.
A program további részleteit az alábbi meghívó és részletes program tartalmazza. A fórumon való részvétel előzetes regisztrációhoz kötött. Részvételi szándékát kérjük az osijek@ced.hu e-mail címen jelezni szíveskedjen 2021. szeptember 18-ig.
Meghívó
Részletes program

A horvát gazdaság aktualitásai, üzleti lehetőségek a földrengés utáni újjáépítésben - online fórum
2021-06-18 09:30 - 11:00 (Europe/Helsinki) | Online
A Magyar Kereskedelmi és Iparkamara „A horvát gazdaság aktualitásai, üzleti lehetőségek a földrengés utáni újjáépítésben” címmel online fórumot szervez 2021. június 18-án 09.30 órától.
Az esemény a Horvátország iránt érdeklődő vállalkozások számára nyújt tájékoztatást:

az aktuális horvát gazdasági helyzetről,
a kétoldalú kereskedelmi kapcsolatokról, valamint
az üzleti lehetőségekről a horvátországi földrengést követő újjáépítés kapcsán.

Az előadások után a résztvevőknek konzultációra nyílik lehetőségük a külgazdasági attasékkal.
PROGRAMTERV
Moderátor: Tényiné Stark Mária, nemzetközi igazgató, Magyar Kereskedelmi és Iparkamara

09.30 – 09.40
Köszöntő
Fasimon Sándor, nemzetközi ügyekért felelős alelnök, Magyar Kereskedelmi és Iparkamara

09.40 – 10.15
A horvát gazdaság aktualitásai a koronavírus-járvány tükrében
A magyar – horvát kereskedelmi kapcsolatok alakulása
Üzleti lehetőségek a magyar vállalatok számára a horvátországi földrengést követő újjáépítés kapcsán
Bakó Tamás, külgazdasági attasé, Magyarország Nagykövetsége, Horvátország
Riczkó Botond, külgazdasági attasé, Magyarország Nagykövetsége, Horvátország

10.15 – 10.45
Konzultációs lehetőség a külgazdasági attasékkal

Részvétel feltételei
Jelentkezési határidő: 2021. június 17., csütörtök, 10.00 óra
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2021. június 17-én küldik meg e-mailen a jelentkezőknek.
REGISZTRÁCIÓ

Beszállítási lehetőségek a GFP horvátországi pályázatai kapcsán
2020-09-24 14:00 - 15:00 (Europe/Helsinki) | Online
A Horvátországban magyarlakta területek gazdaságfejlesztésének ösztönzését szolgáló támogatási program a témája az ITT & MOST keretében megrendezésre kerülő online tájékoztatónak, melyre a CED Közép-európai Gazdaságfejlesztési Nonprofit Kft., az Economica Hungarica Alapítvány és az MKIK Magyar-Horvát Tagozatának szervezésében kerül sor.

A program célja, hogy megteremtse a mezőgazdaság és a kisvállalkozások fejlődési feltételeit, ösztönözze a területek versenyképességét és fenntarthatóságát, támogasson oktatási és képzési tevékenységeket amelyek mindezen célok megvalósítását szolgálják. Eszék-Baranya, Vukovár- Szerém és Verőce-Drávamente megyék területének fejlesztése és az ott bejegyzett vállalkozások támogatásának céljából kiírt pályázati lehetőségekről kaphatnak pontosabb képet az online tájékoztató résztvevői.

magyarlakta területek gazdaságfejlesztésének ösztönzését szolgáló támogatási program Horvátországban
megvalósítás feltételei – magyar vállalkozók számára alvállalkozói, beszállítói lehetőségek
piacra lépés Horvátországban

Előadók:
Palizs-Tóth Hajnalka, regionális képviselő, CED Közép-európai Gazdaságfejlesztési Nonprofit Kft. – ESZÉK

Fór Teodóra, projekt koordinátor, Economica Hungarica Alapítvány
Vámhidy Bianka, titkár, MKIK Magyar-Horvát Tagozat
Koltai Arnold, vezérigazgató, DEFEX Magyarország Kft.
Győrffy Zoltán, ügyvezető, Vinoliva Kft.

A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.
